4. การประกอบธุรกิจของแต่ละสายการบริการ

4.1 ธุรกิจที่ปรึกษาองค์กรและธุรกิจวาณิชธนกิจ

4.1.1 ลักษณะการบริการและการประกอบธุรกิจ

กลุ่มบริษัทฟินันซ่าให้บริการธุรกิจที่ปรึกษาองค์กรและธุรกิจวาณิชธนกิจภายใต้บริษัทย่อยที่อยู่ในประเทศไทยได้แก่
FSL โดยมีทีมงานวาณิชธนกิจที่มีประสบการณ์และความเชี่ยวชาญในด้านการระดมเงินทุน
การปรับโครงสร้างทางการเงิน
และการหาพันธมิตรทางธุรกิจมีลักษณะรายละเอียดของการให้คำปรึกษาทางการเงินในด้านต่างๆ
ดังนี้

  ให้คำปรึกษาด้านหนี้สิน

จัดหาเงินกู้สำหรับโครงการ (Project Finance) โดยให้บริการจัดเตรียมข้อมูลทางการเงิน และหาแหล่งเงินกู้ยืมจากสถาบันการเงินทั้งในประเทศและต่างประเทศ 

ปรับโครงสร้างหนี้ (Debt Restructuring) โดยให้คำแนะนำแนวทางการจัดโครงสร้างหนี้ จัดทำประมาณการทางการเงินและวิเคราะห์ความเป็นไปได้ของกิจการหลังปรับโครงสร้าง และเป็นตัวแทนในการเจรจากับเจ้าหนี้

  ให้คำปรึกษาด้านการควบรวมกิจการ

การเข้าซื้อหลักทรัพย์เพื่อครอบงำกิจการ

  ให้คำปรึกษาด้านการระดมทุน

การออกและเสนอขายหลักทรัพย์ประเภทตราสารทุน ตราสารหนี้ หรือตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพ และใบสำคัญแสดงสิทธิต่างๆ เป็นต้น

การนำหลักทรัพย์เข้าจดทะเบียนในตลาดหลักทรัพย์

การหาผู้ร่วมทุน (Private Equity) 

  ให้คำปรึกษาทางการเงินประเภทอื่นๆ

การบริหารความเสี่ยงทางการเงินโดยใช้อนุพันธ์ทางการเงิน (Financial Derivatives) 

การให้ความเห็นที่เป็นอิสระต่อรายการต่างๆ ของบริษัทมหาชนตามข้อบังคับของ ตลท. 

การบริหารทางการเงินทั่วไป

การประเมินมูลค่าของกิจการ

การศึกษาความเป็นไปได้ของโครงการ

การพัฒนาเครื่องมือทางการเงินต่างๆ เพื่อสนองความต้องการของลูกค้าแต่ละราย (Tailor-Made Financial Products) 

4.1.2 การตลาด ภาวะอุตสาหกรรมและการแข่งขัน

บริษัทย่อยจะให้ความสำคัญในด้านบริการและความสัมพันธ์กับลูกค้าทั้งที่เป็นบริษัทจำกัด บริษัทมหาชน
บริษัทจดทะเบียน หรือบุคคลทั่วไป โดยสามารถแบ่งกลุ่มลูกค้าเป้าหมายออกเป็น 2 กลุ่มใหญ่ดังนี้

กลุ่มลูกค้าใหม่ โดยรวบรวมรายชื่อบริษัทต่างๆ ที่มีศักยภาพ และอาศัยเครือข่ายความสัมพันธ์ของกลุ่มฟินันซ่า ที่มีอยู่เพื่อนำเสนอบริการที่ปรึกษาทางการเงินที่กลุ่มบริษัทมีความเชี่ยวชาญแบบครบวงจร 

กลุ่มลูกค้าเก่า เนื่องจากเป็นกลุ่มลูกค้าเดิมมีความความคุ้นเคยและเห็นผลงานและบริการที่ผ่านมา จึงเป็นข้อ ได้เปรียบการแข่งขันกับบริษัทอื่นๆ ดังนั้น การติดต่อกลุ่มลูกค้าอย่างใกล้ชิดและต่อเนื่องจะเป็นการ สร้างความสัมพันธ์ที่ดี และมีโอกาสที่จะได้รับงานจากกลุ่มลูกค้าดังกล่าวอย่างต่อเนื่องในอนาคต

เพื่อสร้างจุดเด่นในด้านบริการ จะนำเสนอบริการด้านการเงินอื่นๆ ที่มีอยู่ในกลุ่ม
นอกเหนือจากบริการด้านวาณิชธนกิจ เพื่อให้เกิดบริการแบบครบวงจร เช่น บริการด้านหลักทรัพย์
การลงทุน จัดหาแหล่งเงินทุนสนับสนุนธุรกรรม นอกจากนี้
เพื่อสร้างความไว้วางใจจากลูกค้าอย่างสม่ำเสมอ
จึงมีนโยบายที่จะรักษาและพัฒนาระดับคุณภาพของการบริการอย่างต่อเนื่อง
ทั้งในเรื่องของความคิดริเริ่มในการแก้ปัญหาให้ลูกค้า
การเน้นถึงความเข้าใจในลูกค้าและอุตสาหกรรมที่ลูกค้าประกอบธุรกิจอยู่
รวมทั้งการบริการที่ครบวงจร

แม้ว่าผลจากวิกฤติเศรษฐกิจในประเทศไทยและประเทศอื่นในแถบเอเซียที่ผ่านมา
ได้เกิดผลกระทบต่อธุรกิจวาณิชธนกิจ โดยเฉพาะในเรื่องของการระดมทุนเพื่อขยายธุรกิจ
การนำบริษัทเข้าจดทะเบียนในตลาดหลักทรัพย์ หรือการเข้าซื้อหลักทรัพย์เพื่อครอบงำกิจการ
อย่างไรก็ตาม ภาวะการณ์ดังกล่าวทำให้บริการที่ปรึกษาทางการเงินในการปรับโครงสร้างหนี้
และการซื้อขายสิทธิแห่งหนี้สินเกิดขึ้นเป็นจำนวนมาก ซึ่งจะเห็นว่าแม้ในช่วงภาวะที่เศรษฐกิจมีปัญหา
บริการที่ปรึกษาทางการเงินยังสามารถเติบโตได้

ปัจจุบัน มีผู้ประกอบธุรกิจที่ปรึกษาทางการเงินเป็นจำนวนมาก
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ณ วันที่ 23 กุมภาพันธ์ 2555
ทั้งหมดจำนวน 74 ราย ซึ่ง 6 รายได้การขอระงับธุรกิจเป็นการชั่วคราว และบริษัทอื่นๆ
ที่ดำเนินธุรกิจใกล้เคียงกันทั้งที่อยู่ในประเทศและต่างประเทศอีกจำนวนมาก
ทำให้เกิดภาวะการแข่งขันที่สูง โดยมีปัจจัยด้านคุณภาพของทีมงาน ความเชี่ยวชาญในธุรกรรมต่างๆ
เครือข่ายความสัมพันธ์
และความคิดริเริ่มในการนำเสนอการแก้ปัญหาให้แก่ลูกค้าเป็นปัจจัยสำคัญในการแข่งขัน

ภาพรวมของธุรกิจวาณิชธนกิจในปี 2554 นั้น
จัดได้ว่าเป็นปีที่สภาวะตลาดไม่เอื้ออำนวยเท่าที่ควรต่อธุรกิจวาณิชธนกิจทั้งในด้านการจัดจำหน่ายและรับประกันการจำหน่ายหุ้นสามัญเพิ่มทุนที่เสนอขายต่อประชาชนเป็นครั้งแรก
(Initial Public Offering : IPO) และงานด้านอื่นๆ

4.1.3 การจัดหาผลิตภัณฑ์และบริการ

ณ สิ้นปี 2554 FSL มีทีมงานด้านวาณิชธนกิจรวมทั้งสิ้น 16 คน มีผู้ได้รับความเห็นชอบจาก
ก.ล.ต.ให้เป็นผู้ควบคุมการปฏิบัติงาน 3 ราย โดยมีนายวรภัค ธันยาวงษ์
เป็นผู้บริหารงานด้านวาณิชธนกิจ
ซึ่งมีประสบการณ์ในธุรกิจวาณิชกิจมาเป็นเวลานานและมีความสัมพันธ์ที่ดีต่อลูกค้า
โดยงานที่ได้รับส่วนใหญ่จะได้จากความสัมพันธ์และคำแนะนำจากลูกค้าเก่าและความชำนาญที่กลุ่มฟินันซ่ามีอยู่

ขั้นตอนหลักๆ ในการทำงาน
จะเริ่มจากการศึกษากฎระเบียบที่เกี่ยวข้องและศึกษาแนวทางในการแก้ปัญหาให้กับลูกค้า
ให้คำแนะนำ ตรวจสอบฐานะของกิจการ (Due Diligence)
โดยการสอบถามผู้บริหารและตรวจสอบเอกสาร
จัดเตรียมประมาณการทางการเงินหรือเอกสารที่เกี่ยวข้อง และประสานงานกับหน่วยงานที่เกี่ยวข้อง
โดยการดำเนินงานจะทำเป็นทีมดังนั้น หากสูญเสียบุคลากรไป
สามารถจัดหาบุคลากรเข้าปฏิบัติงานแทนได้ทันที จึงไม่ส่งผลกระทบใดๆ ในด้านการพึ่งพาบุคลากร
หรือปัญหาขาดแคลนบุคลากร

4.2 ธุรกิจบริหารกองทุน

4.2.1 ลักษณะการบริการ

การให้บริการในส่วนของธุรกิจบริหารกองทุนสามารถแบ่งออกเป็นสองส่วน คือ
กองทุนต่างประเทศและกองทุนรวมในประเทศที่ออกโดยกลุ่มฟินันซ่า

กองทุนต่างประเทศ

สำหรับกองทุนในต่างประเทศนั้น
เพื่อความคล่องตัวในการบริหารรายได้และค่าใช้จ่ายซึ่งเป็นสกุลเงินเหรียญสหรัฐ บริษัทจึงให้ FFM
ซึ่งเป็นบริษัทที่จดทะเบียนในต่างประเทศเป็นคู่สัญญากับกองทุนต่างๆ
ในการให้คำแนะนำด้านการลงทุนในหลักทรัพย์ของกิจการที่มีความเหมาะสมในการลงทุนแก่กองทุนที่จดทะเบียนในต่างประเทศ
ลักษณะการให้บริการแก่กองทุนต่างประเทศสามารถแบ่งออกเป็น 2 ประเภทดังนี้

  1) ให้คำปรึกษาการลงทุนและบริหารกองทุน

กองทุนที่จดทะเบียนในต่างประเทศที่ได้รับบริการด้านที่ปรึกษาการลงทุนและบริหารกองทุนนั้นเป็นกองทุนขนาดเล็ก
(ต่ำกว่า 50 ล้านเหรียญสหรัฐ) ถึงขนาดกลาง (50 - 100 ล้านเหรียญสหรัฐ)
ที่มีผู้ลงทุนเป็นนักลงทุนสถาบันต่างประเทศ หรือนักลงทุนที่เป็นกองทุนต่างประเทศในตลาดเกิดใหม่
(Emerging Market Fund)
ที่ต้องการลงทุนโดยตรงในประเทศไทยและประเทศอื่นในแถบอินโดจีน
โดยจะช่วยดำเนินการจัดตั้งกองทุนและหาพันธมิตรนักลงทุนต่างประเทศที่มีความสนใจ
ซึ่งกองทุนต่างประเทศที่จัดตั้งขึ้นจะมีลักษณะกองทุนและนโยบายของแต่ละกองทุนที่แตกต่างกันไปตามความต้องการของผู้ลงทุน
กองทุนดังกล่าวมีลักษณะการลงทุนแบบโดยตรง (Direct Investment) ในหลักทรัพย์ประเภททุน
หรือตราสารกึ่งหนี้กึ่งทุนของกิจการที่เป็นทั้งบริษัทที่จดทะเบียนในตลาดหลักทรัพย์
หรือมิได้จดทะเบียนในตลาดหลักทรัพย์ที่มีความต้องการเงินทุนเพื่อใช้ขยายกิจการ
หรือปรับโครงสร้างธุรกิจ
ลักษณะการลงทุนโดยตรงนี้ผู้ที่เป็นที่ปรึกษาการลงทุนจะต้องทำการศึกษาในเชิงลึกในข้อมูลของบริษัทที่จะเข้าทำการลงทุนทั้งในแง่ของธุรกิจและการบริหารงานและต้องมีการเจรจาพร้อมทั้งการทำความเข้าใจกับผู้ถือหุ้นรายใหญ่ของบริษัทที่จะทำการลงทุนถึงการเข้าซื้อหุ้นและการร่วมลงทุนโดยกองทุนจะลงทุนในระยะเวลาประมาณ
3 - 5 ปี
และลงทุนในสัดส่วนที่มีนัยสำคัญโดยมีตัวแทนของกองทุนเข้าร่วมเป็นกรรมการของกิจการเพื่อจะได้ทำการเสนอแนะที่เป็นประโยชน์
และตรวจสอบติดตามผลการดำเนินงาน อนึ่ง
กองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต.

ในธุรกิจนี้ FFM จะทำการว่าจ้างให้ FNS เป็นผู้ศึกษาความเป็นไปได้ในการลงทุน
รวมทั้งการวิเคราะห์ผลการดำเนินงานและฐานะทางการเงินของบริษัทเป้าหมาย
ศึกษาและกำหนดรูปแบบการลงทุนและการจำหน่ายเงินลงทุน เงื่อนไขการลงทุน
และราคาที่เหมาะสมในการลงทุน รวมทั้งช่วยเจรจาต่อรองในเรื่องต่างๆ ที่เกี่ยวกับการลงทุน
นอกจากนี้ ยังเป็นผู้บริหารเงินลงทุน
โดยจะจำหน่ายหลักทรัพย์หรือเงินลงทุนในตลาดหลักทรัพย์หรือขายให้นักลงทุนอื่นที่สนใจ
เมื่อได้รับผลตอบแทนจากการลงทุนที่กำหนดไว้หรือมากกว่า
และนำผลกำไรที่ได้จ่ายตอบแทนให้กับผู้ลงทุน

  2) การดำเนินการและจัดการให้แก่กองทุน

การดำเนินการและจัดการให้แก่กองทุนต่างประเทศภายหลังเข้าลงทุนในกิจการใดๆ
ยังครอบคลุมถึงการให้บริการสนับสนุนต่อกองทุนในเรื่องอื่นๆ อีก เช่น

การทำบทวิเคราะห์ในทางเศรษฐกิจ อุตสาหกรรม และผลการดำเนินงานของบริษัทที่เข้าทำการลงทุน

การจัดการในเรื่องของการจัดเก็บผลประโยชน์เช่นเงินปันผลหรือเงินรับอื่นๆที่ได้จากสินทรัพย์ที่เข้าลงทุนและการชำระหนี้สินของกองทุนจากสินทรัพย์ของกองทุน

การเปิดบัญชีธนาคารของกองทุนรวมทั้งการติดต่อและรักษาความสัมพันธ์กับธนาคารพาณิชย์ต่างๆ กับกองทุน

การทำบัญชีและการคำนวณมูลค่าสินทรัพย์สุทธิของกองทุน

การประสานงานกับหน่วยงานและตัวแทนของรัฐที่เกี่ยวข้อง 

กองทุนต่างประเทศที่อยู่ภายใต้การให้คำปรึกษา บริหาร และจัดการของ FFM มีมูลค่าสินทรัพย์รวมของกองทุน ณ วันที่ 31 ธันวาคม 2554 ประมาณ 7 ล้านเหรียญสหรัฐ รายละเอียดลักษณะของกองทุนและค่าตอบแทนในการให้บริการมีดังต่อไปนี้

(1) Siam Investment Fund II, L.P. อยู่ระหว่างดำเนินการปิดกองทุน

(2) The Finansa Vietnam Fund

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ 3.7 ล้านเหรียญสหรัฐ

อายุของกองทุน -

นโยบายการลงทุน
ลงทุนในหลักทรัพย์จดทะเบียนและไม่ได้จดทะเบียนกับตลาดหลักทรัพย์ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31 ธันวาคม 2554 : มูลค่าประมาณ 1 ล้านเหรียญสหรัฐ

ค่าธรรมเนียมการบริหารกองทุน

(3) The New-S Finansa Vietnam Balanced Trust

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ 4.1 ล้านเหรียญสหรัฐ

อายุของกองทุน -

นโยบายการลงทุน ลงทุนในหลักทรัพย์ตราสารทุนและตราสารหนี้ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31 ธันวาคม 2554 : มูลค่าประมาณ 2 ล้านเหรียญสหรัฐ

ค่าธรรมเนียมการบริหารกองทุน

(4) CMBI Finansa Chaina Vietnam Fund Ltd.

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ 4 ล้านเหรียญสหรัฐ

อายุของกองทุน -

นโยบายการลงทุน ลงทุนในหลักทรัพย์ตราสารทุนและตราสารหนี้ในประเทศเวียดนาม
และประเทศสาธารณรัฐประชาชนจีน

มูลค่าสินทรัพย์ที่ใช้ในการคำนวณ ณ วันที่ 31 ธันวาคม 2554 : มูลค่าประมาณ 4 ล้านเหรียญสหรัฐ

ค่าธรรมเนียมการบริหารกองทุน

ปัจจุบัน กลุ่มฟินันซ่าภายใต้การดำเนินงานของบริษัทย่อย FFM
มีสัญญาที่เกี่ยวข้องกับการให้บริการที่ปรึกษา บริหารการลงทุน และบริหารกองทุนดังต่อไปนี้

(1) ชื่อสัญญา สัญญาการบริหารกองทุน ระหว่าง FFM และ New-S Finansa Vietnam
Balanced Trust

  วันที่ลงนาม กันยายน 2551

  ระยะเวลาให้บริการ ตลอดอายุของกองทุน

  ขอบเขตงาน New – S ตกลงว่าจ้างให้ FFM บริหารกองทุน

  ผลตอบแทน กองทุนจะชำระค่าบริหารกองทุนร้อยละ 1.275 ของมูลค่าสินทรัพย์สุทธิ

(2) ชื่อสัญญา สัญญาการบริหารการลงทุน ระหว่าง FFM และ CMBI Finansa China Vietnam
Fund Ltd.

  วันที่ลงนาม กันยายน 2554

  ระยะเวลาให้บริการ ตลอดอายุของกองทุน

  ขอบเขตงาน CMBI F ตกลงว่าจ้างให้ FFM บริหารการลงทุนของกองทุน

  ผลตอบแทน กองทุนจะชำระค่าบริหารการลงทุนเป็นรายเดือนเท่ากับร้อยละ 1.5
  ของมูลค่าสินทรัพย์สุทธิของกองทุนในส่วนของ FFM

กองทุนในประเทศ

ในส่วนของกองทุนในประเทศนั้น FAM จะเป็นผู้ออกกองทุนหน่วยลงทุนต่างๆ
จำหน่ายแก่ประชาชนและเป็นผู้บริหารเงินที่ได้จากการจำหน่ายหน่วยลงทุนดังกล่าวโดยการลงทุนในหลักทรัพย์หรือสินทรัพย์อื่นหรือการหาดอกผลโดยวิธีอื่น
กองทุนที่ FAM ออกจำหน่ายเสนอแก่ผู้ลงทุนในประเทศประกอบด้วยกองทุนสำรองเลี้ยงชีพ
และกองทุนรวม ซึ่งรวมถึงกองทุนฟินันซ่า โกลบอล
อโลเคชั่น กองทุนฟินันซ่า โกลบอล คอมมอดดิตี้
กองทุนเปิดดัชนีธุรกิจพลังงานและธุรกิจปิโตรเคมีและเคมีภัณฑ์ กองทุนเปิด
ฟินันซ่าตราสารหนี้ กองทุนเปิดหน่วยลงทุนฟินันซ่า โกลบอล ธีมเมติก เอควิติ้ส์
และกองทุนเปิดฟินันซ่า เพิ่มพูนทรัพย์ โดยมีมูลค่าสินทรัพย์ภายใต้การบริหาร ณ วันที่ 31 ธันวาคม
2554 อยู่ที่ 29,313 ล้านบาท

ตารางสรุปกองทุนภายใต้การบริหารของกลุ่มฟินันซ่าทั้งที่เป็นกองทุนในประเทศและกองทุนต่างประเทศ
มีดังนี้

[]

4.2.2 การตลาด ภาวะอุตสาหกรรมและการแข่งขัน

ในส่วนของกองทุนต่างประเทศ กลุ่มลูกค้าเป้าหมายได้แก่สถาบันการเงินชั้นนำ
หรือกองทุนต่างประเทศที่ลงทุนในตลาดเกิดใหม่ (Emerging Market Fund)
หรือกองทุนที่ลงทุนในกองทุนต่างๆ (Fund of Funds) ที่สนใจลงทุนในประเทศแถบเอเซีย
ในส่วนของกองทุนในประเทศ
กลุ่มลูกค้าเป้าหมายได้แก่ประชาชนทั่วไปที่ต้องการหาทางเลือกอื่นในการลงทุนนอกจากการฝากเงินกับธนาคารซึ่งให้อัตราผลตอบแทนที่ค่อนข้างต่ำโดยกลุ่มฟินันซ่าจะใช้จุดเด่นด้านประสบการณ์
ทีมงานที่มีความพร้อมและความเชี่ยวชาญ
ผลการดำเนินงานการบริหารกองทุนที่ผ่านมาและเครือข่ายความสัมพันธ์ที่มีในประเทศและต่างประเทศในการเข้าถึงบริษัทลงทุนเป้าหมาย
เป็นปัจจัยสำคัญในการทำการตลาดและแข่งขันในการบริหารกองทุน

ปัจจุบัน มีกองทุนต่างประเทศจำนวนมากที่จัดตั้งขึ้นเพื่อลงทุนโดยตรงในประเทศต่างๆ
และส่วนหนึ่งมีแนวโน้มที่จะลงทุนในประเทศแถบเอเซีย
โดยทั่วไปกองทุนต่างประเทศที่มีทีมงานซึ่งพร้อมและมีความเข้าใจในกฎหมาย
และกฎระเบียบที่เกี่ยวข้องของประเทศนั้นๆ จะเป็นผู้ดำเนินการลงทุนและบริหารเงินลงทุนเอง
อย่างไรก็ตาม มีกองทุนต่างประเทศหลายแห่งที่มีความสนใจลงทุนในประเทศที่เกิดใหม่
แต่ขาดทีมงานและความสามารถในการเข้าถึงบริษัทเป้าหมาย
ให้ความสนใจที่จะใช้บริการที่ปรึกษาและบริหารการลงทุนที่มีประสบการณ์มาช่วยให้คำปรึกษา
ดำเนินการและบริหารแทนกองทุน
ปัจจุบันมีผู้ให้คำปรึกษาการลงทุนแก่กองทุนต่างประเทศเป็นจำนวนมากทั้งที่อยู่ในประเทศไทยและในต่างประเทศ
ทำให้ภาวะการแข่งขันอยู่ในระดับสูง
โดยผู้ให้บริการที่มีทีมงานบุคลากรที่พร้อมด้วยประสบการณ์ ความสามารถ
ผลงานในอดีตด้านการบริหารกองทุนที่สามารถสร้างผลตอบแทนที่ดี
จะมีข้อได้เปรียบและเป็นปัจจัยแห่งความสำเร็จของธุรกิจนี้ โดยในประเทศไทยนั้น
กลุ่มบริษัทฟินันซ่าเป็นหนึ่งในบริษัทชั้นนำในประเทศที่ให้คำปรึกษาและบริหารการลงทุน
โดยมีผลการดำเนินงานในอดีตที่ดี
มีความพร้อมในด้านบุคลากรและมีเครือข่ายความสัมพันธ์ที่กว้างกับบริษัทต่างๆ
ทั้งในประเทศไทยและต่างประเทศ
จึงได้รับความเชื่อมั่นจากหุ้นส่วนกองทุนต่างประเทศชั้นนำให้เป็นผู้บริหารกองทุน

FFM ต้องเผชิญกับปัญหามาตลอดปี 2554 และนับตั้งแต่ช่วงกลางปี 2551 เป็นต้นมา
โดยเฉพาะอย่างยิ่งกับเหตุการณ์เรื่องอื้อฉาวของ Bernie Madoff
ทำให้นักลงทุนต่างประเทศเพิ่มความระมัดระวังกับการระดมทุนเพื่อการลงทุนในตลาดเฉพาะเจาะจงของผู้จัดการกองทุนมากยิ่งขึ้น
แม้ว่าเม็ดเงินจากต่างประเทศจะเริ่มทะยอยไหลเข้าสู่ประเทศในแถบภูมิภาคเอเชียแล้วก็ตาม
แต่ส่วนใหญ่จะไหลเข้าสู่กองทุนขนาดใหญ่ที่บริหารโดยบริษัทขนาดใหญ่ที่มีชื่อเสียงและมีความน่าเชื่อถือ
ซึ่งนักลงทุนสามารถลดความกังวลในประเด็นเรื่องความเสี่ยงของการดำเนินธุรกิจและการบริหารสภาพคล่องของธุรกิจลงได้
ซึ่งสถานการณ์เช่นนี้สร้างความท้าทายอย่างมากให้กับการบริหารงานของบริษัท อนึ่ง
ในช่วงต้นปีจนถึงกลางปี 2554
เป็นช่วงสถานการณ์ที่นักลงทุนเริ่มผ่อนคลายความกังวลและสามารถยอมรับความเสี่ยงได้มากขึ้น
แต่แล้วสถานการณ์กลับไปสู่สภาวะเดิมเมื่อเกิดเหตุการณ์วิกฤตหนี้สาธารณะยุโรปขึ้น

ด้วยสถานการณ์ที่ยากลำบากในตลาดการเงินทั่วโลก ทำให้โอกาสในการขยายตัวทางธุรกิจของ FAM
ในปี 2554 มีอย่างจำกัด
มูลค่าสินทรัพย์ภายใต้การบริหารจัดการโดยรวมมีเปลี่ยนแปลงเพียงเล็กน้อย โดยมีมูลค่าประมาณ
29,300 ล้านบาท และเมื่อพิจารณาในสัดส่วนของประเภทธุรกิจจะเห็นได้ว่า
ธุรกิจกองทุนสำรองเลี้ยงชีพมีสินทรัพย์ภายใต้การบริหารเพิ่มขึ้นเล็กน้อย
ในขณะที่ธุรกิจกองทุนรวมมีมูลค่าสินทรัพย์ลดลงเล็กน้อย โดย ณ 31 ธันวาคม 2554
สัดส่วนของสินทรัพย์ภายใต้การบริหารของกองทุนดังกล่าว คิดเป็นร้อยละ 41 และ 59 ตามลำดับ
ทั้งนี้
หนึ่งในผลิตภัณฑ์ที่ดำเนินไปด้วยดีในช่วงระยะเวลาที่ผ่านมาและคาดว่าจะยังคงเป็นที่นิยมอยู่ต่อไป
ได้แก่ กองทุนรวมตลาดเงิน ภายใต้ชื่อกองทุนเปิดฟินันซ่าเพิ่มพูนทรัพย์
ซึ่งมูลค่าสินทรัพย์สุทธิมีการปรับเพิ่มขึ้นจากประมาณ 700 ล้านบาทมาอยู่ที่ระดับมากกว่า 1,000
ล้านบาทในปีที่ผ่านมา
กองทุนดังกล่าวนับได้ว่ามีผลการดำเนินงานที่ดีที่สุดหรือหนึ่งในกองทุนที่ให้ผลตอบแทนดีที่สุดในบรรดาผลิตภัณฑ์ประเภทเดียวกันมาอย่างต่อเนื่อง

ณ สิ้นปี 2554 มีบริษัทหลักทรัพย์จัดการกองทุนทั้งหมด 24
บริษัทมีกองทุนรวมที่จดทะเบียนและยังดำเนินการอยู่ทั้งสิ้น 1,293 กองทุน มูลค่าสินทรัพย์สุทธิ
(NAV) ทั้งสิ้น 2,082 พันล้านบาท มีกองทุนสำรองเลี้ยงชีพจำนวน 463 กองทุนมูลค่าสินทรัพย์สุทธิ
615 พันล้านบาท และกองทุนส่วนบุคคลทั้งหมดมี 1,687 กองทุน มูลค่าสินทรัพย์สุทธิ 317
พันล้านบาท โดย FAM มีส่วนแบ่งตลาดอยู่ที่ร้อยละ 0.82 ร้อยละ 1.94 และร้อยละ 0.07
ของกองทุนแต่ละประเภทตามลำดับ

4.2.3 การจัดหาผลิตภัณฑ์และบริการ

กลุ่มบริษัทฟินันซ่ามีทีมงานบุคลากรด้านให้คำปรึกษาบริหารการลงทุน
และการพัฒนาผลิตภัณฑ์ที่เป็นกองทุนต่างประเทศรวม 10 คน ภายใต้การควบคุมดูแลของผู้บริหารหลัก
2 ท่าน คือ นายยูจีน เอส. เดวิส และนายวรสิทธิ์ โภคาชัยพัฒน์
ซึ่งการดำเนินงานจะทำงานเป็นทีม
แบ่งเป็นทีมงานวิเคราะห์ทั้งที่อยู่ในประเทศไทยและสาขาสำนักงานในต่างประเทศเป็นผู้ดำเนินการวิเคราะห์ภาวะเศรษฐกิจและภาวะการลงทุนในประเทศที่ครอบคลุมการให้บริการ
และวิเคราะห์บริษัทเป้าหมายในการลงทุน โดยพิจารณาจากกิจการที่มีศักยภาพเติบโต
เป็นผู้นำตลาดอันดับต้นๆ มีผู้บริหารที่มีศักยภาพ แต่มีปัญหาด้านโครงสร้างทางการเงินเป็นปัจจัยหลัก
และนำเสนอแก่กองทุนต่างประเทศเพื่อพิจารณาหาโอกาสการลงทุนและผลตอบแทนที่คาดหวังจากการลงทุน
ทีมงานบริหารการลงทุนจะดำเนินการเข้าเจรจาในฐานะที่ปรึกษาของกองทุนกับผู้บริหารของบริษัท
เพื่อเสนอแนวทางการลงทุนและเงินทุนสนับสนุนแก่บริษัทเป้าหมาย
และทีมงานอีกส่วนหนึ่งจะคอยติดตามและประเมินผลการดำเนินงานของบริษัทดังกล่าวนำเสนอต่อคณะกรรมการของกองทุนต่างประเทศ
และเมื่อกองทุนมีผลตอบแทนจากการลงทุนในระดับที่พอใจ จะจำหน่ายเงินลงทุนเมื่อภาวะเหมาะสม

ในปี 2554 FFM ได้ลงนามเซ็นสัญญากับ China Merchant Bank International (CMBI)
สาขาในฮ่องกงของ China Merchant Bank ซึ่งเป็นธนาคารที่มีมูลค่าสินทรัพย์รวมมากเป็นอันดับที่
6 ของประเทศจีน และได้ร่วมกันเปิดตัวกองทุน ซีเอ็มบีไอ ฟินันซ่า ไชน่า เวียดนาม ฟันด์ (กองทุน
ซีเอ็มบีไอ) เมื่อวันที่ 1 กันยายน 2554 ด้วยเงินกองทุนเริ่มต้นที่ 4 ล้านเหรียญสหรัฐ
ซึ่งเป็นเงินลงทุนจากกลุ่มบริษัทฟินันซ่า และ CMBI ฝ่ายละ 2 ล้านเหรียญสหรัฐ
กองทุนดังกล่าวเป็นกองทุนที่จดทะเบียนในประเทศ Cayman Islands
ซึ่งเงินลงทุนจะบริหารจัดการโดยกองทุน ฟินันซ่า เวียดนาม ฟันด์ และกองทุน เดอะ ซีเอ็มบีไอ
ไชน่า เซ็คเตอร์ โฟกัส ฟันด์ อย่างไรก็ตาม ณ ปัจจุบัน ยังไม่มีนักลงทุนรายใหม่เข้าลงทุนในกองทุน
ซีเอ็มบีไอ
และด้วยปัจจัยในเรื่องขนาดของกองทุนและผลงานการลงทุนที่ผ่านมาของตัวกองทุนที่ค่อนข้างมีข้อจำกัด
ทั้งนี้ เพื่อเป็นการเพิ่มศักยภาพให้กับกองทุนในระยะยาว ทาง CMBI
ได้วางแผนที่จะทำการระดมทุนในประเทศจีนอย่างจริงจังหลังจากนโยบายควบคุมวงเงินการลงทุนจากต่างชาติของทางการจีนได้ถูกยกเลิกไป
ซึ่งอาจต้องใช้เวลาอีกระยะหนึ่ง อย่างไรก็ตาม
เมื่อใดที่นโนบายดังกล่าวของทางการจีนได้รับอนุมัติให้ยกเลิกและบริษัทมีโอกาสเข้าระดมทุนต่อนักลงทุนในประเทศจีนได้
โดยผ่านฐานกลุ่มลูกค้าชั้นดีของบริษัทแม่ของซีเอ็มบีไอ ซึ่งเป็นบริษัทที่ดำเนินธุรกิจ Private
Banking ขนาดใหญ่ที่สุดในประเทศจีน กองทุนฟินันซ่า เวียดนาม ฟันด์
ย่อมจะได้รับประโยชน์ในด้านการขยายขนาดของกองทุนด้วย

นอกจากนี้ ยังได้เริ่มมีแนวความคิดที่จะจัดตั้งกองทุนสยาม อินเวสเม้นท์ ฟันด์ โฟร์ แอล พี (Siam
Investment Fund IV, L.P.) (SIF IV) ขึ้น
เนื่องจากมีการคาดการณ์ว่าสถานการณ์ของตลาดการลงทุนแบบ Private Equity
(การลงทุนในหุ้นที่ไม่ได้จดทะเบียนซื้อขายอยู่ในตลาดหลักทรัพย์) ในประเทศไทยได้เริ่มปรับตัวดีขึ้น
จะเห็นได้ว่าแม้จะเกิดเหตุการณ์ภาวะเศรษฐกิจตกต่ำทั่วโลก
บริษัทของไทยหลายแห่งยังคงมองหาโอกาสในการขยายธุรกิจทั้งภายในและภายนอกประเทศกันอย่างกว้างขวาง
โดยส่วนหนึ่งของความกระตือรือร้นนี้เป็นผลสะท้อนมาจากบรรยากาศทางการเมืองที่เริ่มผ่อนคลายลงหลังการเลือกตั้งในเดือนกรกฎาคมที่ผ่านมา
กอปรกับยังคงมีบริษัทจดทะเบียนฯ
ขนาดเล็กที่มีศักยภาพอีกจำนวนหนึ่งซึ่งฟินันซ่าเล็งเห็นว่าเป็นบริษัทที่มีความสามารถทางการแข่งขัน
และมีโอกาสที่จะพัฒนาธุรกิจให้เติบโตขึ้นได้อีก ในภาคปฏิบัติ
บริษัทได้ดำเนินการแล้วเสร็จในส่วนของงานเอกสารที่ใช้ประกอบการจัดตั้งกองทุนและงานการตลาดและได้มีความพยายามในการระดมทุนในตลาดต่างประเทศมาอย่างต่อเนื่อง
โดยได้กำหนดนโยบายที่จะปิดการระดมทุนครั้งแรกในเดือนกันยายน 2555
และได้ตั้งเป้าหมายขนาดกองทุนไว้ที่ 100 ล้านเหรียญสหรัฐ

นอกจากนี้ งานที่ได้เริ่มทำมาตั้งแต่ปี 2553 คือการดำเนินงานการตลาดให้กับกองทุนขนาดเล็ก 2
กองทุน ได้แก่ กองทุน The China Eagle Fund และ กองทุน The Collabrium Emerging
Markets Fund แม้นโยบายของกองทุนทั้งสองจะน่าสนใจ
แต่ในมุมมองของนักลงทุนต่างประเทศหลายรายกลับเห็นว่าขนาดของกองทุนนี้ค่อนข้างเล็กและมีความเสี่ยงสูงเกินไปที่จะลงทุน
ด้วยเหตุนี้
จึงยังไม่สามารถสร้างรายได้ในส่วนค่าธรรมเนียมจากการให้บริการทำการตลาดแก่กองทุนทั้งสองให้แก่บริษัท
อย่างไรก็ตาม
บริษัทคาดหวังว่าเมื่อนักลงทุนเริ่มคลายกังวลต่อความเสี่ยงจากการลงทุนในต่างประเทศ
กองทุนทั้งสองนี้จะกลับมาเป็นที่สนใจของนักลงทุนอีกครั้ง อย่างไรก็ดี
ในปัจจุบันยังไม่สามารถคาดการณ์ได้ว่า เมื่อใดสถานการณ์ในอนาคต
จะเอื้ออำนวยต่อการทำการตลาดของกองทุนทั้งสองนี้

สำหรับในปี 2555 FFM ได้ลงนามเซ็นสัญญากับ Reliance Asset Management (Singapore)
Pte Ltd. ซึ่งเป็นบริษัทย่อยของ Reliance Capital Asset Management (RCAM)
เพื่อให้บริการงานด้านการตลาดและระดมเงินทุนจากต่างประเทศให้แก่กองทุน India Equity
Growth Fund ซึ่งเป็นกองทุนตราสารทุนประเภท long-short อนึ่ง RCAM
เป็นบริษัทบริหารสินทรัพย์ที่ใหญ่ที่สุดในประเทศอินเดีย และเป็นบริษัทในกลุ่ม Reliance ADA
Group ที่เป็นที่รู้จักทั่วโลก ทั้งนี้ งานดังกล่าวเป็นหนึ่งในงานสำคัญที่FFM
จะต้องดำเนินการในครึ่งปีแรกของ 2555

ในส่วนของกองทุนรวมภายในประเทศ บลจ. ฟินันซ่า จะเป็นผู้ออกหน่วยลงทุนจำหน่ายแก่ประชาชน
โดยมีเป้าหมายที่จะจัดตั้งกองทุนรวมใหม่ๆ ขึ้น ในปี 2554
หนึ่งในปัจจัยที่สร้างความท้าทายต่อการดำเนินธุรกิจของ FAM ได้แก่
ระดับความกังวลต่อความเสี่ยงของนักลงทุนรายย่อยไทย
ความต้องการของนักลงทุนมุ่งเน้นผลิตภัณฑ์ทางการลงทุนที่ให้ผลตอบแทนสูงกว่าการฝากเงินและผลิตภัณฑ์ที่มีการประกันผลตอบแทนซึ่งสูงกว่าดอกเบี้ยเงินฝากธนาคาร
FAM
ได้ออกและเสนอขายกองทุนรวมที่มีกำหนดอายุโครงการที่ให้ผลตอบแทนสูงกว่าอัตราดอกเบี้ยเงินฝากเพื่อตอบสนองต่อความต้องการของผู้ลงทุน
อย่างไรก็ตาม การแข่งขันในธุรกิจกองทุนดังกล่าวมีค่อนข้างสูง
มูลค่าเงินลงทุนที่ระดมได้รวมถึงรายได้จากผลิตภัณฑ์กองทุนดังกล่าวยังไม่สูงมากนัก
ความกังวลต่อความเสี่ยงจากการลงทุนยังส่งผลต่อเม็ดเงินจากลูกค้ารายใหม่ๆ ของฝ่ายธนบดีธนกิจ
โดยผลการดำเนินงานของตลาดต่างประเทศและผลิตภัณฑ์ที่ลงทุนในต่างประเทศ
เป็นปัจจัยที่ทำให้นักลงทุนรายใหญ่ยังไม่กล้าเข้าลงทุน

การพัฒนาระบบการปฏิบัติการกองทุนและระบบซื้อขายหน่วยลงทุนผ่านอินเตอร์เน็ตของ FAM
ในช่วงปีที่ผ่านมาเป็นไปด้วยดี จากการที่ไม่มีเครือข่ายสาขาของบริษัทเอง FAM
จึงมุ่งเน้นการพัฒนาการซื้อขายกองทุนรวมผ่านระบบอินเตอร์เน็ต
โดยสร้างระบบที่มีรูปแบบที่ง่ายต่อการใช้งานเพื่อเพิ่มความสะดวกสบายของผู้ใช้บริการ
กลยุทธ์ดังกล่าวยังได้รวมถึงการพัฒนาเครือข่าย Cyber Branch โดยร่วมกับสาขาของบริษัท
บัตรเครดิตกรุงไทย จำกัด (มหาชน) (KTC) ซึ่งลูกค้าผู้ใช้บริการสามารถติดต่อกับเจ้าหน้าที่ของ
FAM จากสาขาต่างๆ ของ KTC ผ่านโปรแกรม “Skype” สำนักงาน ก.ล.ต.
ได้ให้ความเห็นชอบในรูปแบบช่องทางการจัดจำหน่ายดังกล่าวแล้ว และในปี 2555
นี้คาดว่าจะสามารถเปิดดำเนินการได้ 18 สาขา ทั้งนี้
แนวคิดดังกล่าวเพื่อให้มีสาขาในการเป็นช่องทางติดต่อเปิดบัญชีผู้ถือหน่วยลงทุน
ซึ่งในภายหลังผู้ลงทุนยังสามารถซื้อขายหน่วยลงทุนได้เองจากที่ใดก็ได้ผ่านระบบซื้อขายทางอินเตอร์เน็ตของบริษัท

ในส่วนของระบบปฏิบัติการกองทุน FAM
ได้พัฒนาและติดตั้งระบบงานทะเบียนกองทุนรวมซึ่งใช้ในการปฏิบัติงานได้ดี
ทำให้เกิดประสิทธิภาพในการทำงานยิ่งขึ้น
และยังมีแนวคิดที่จะอาศัยความสามารถในการพัฒนาระบบบริการงานทะเบียนดังกล่าวเพื่อต่อยอดในการหารายได้ด้านอื่นๆ
ด้วย

4.  ธุรกิจการลงทุนโดยตรง

บริษัทและบริษัทย่อยในกลุ่มฟินันซ่ายังมีการลงทุนโดยตรงในบริษัทและ/หรือกองทุนต่างๆ
เพื่อเป็นการดำเนินการเพื่อสนับสนุนหรือเพื่อการขยายธุรกิจของกลุ่ม

การลงทุนโดยตรงของกลุ่มฟินันซ่าในช่วง 3 ปีที่ผ่านมามีดังนี้

  ในปี 2552 FNS ลงทุนในบริษัทหลักทรัพย์ ฟินันเซีย ไซรัส จำกัด (มหาชน) (FSS)
  ที่เกิดจากการควบรวมกัน 3 ฝ่ายระหว่างส่วนธุรกิจนายหน้าซื้อขายหลักทรัพย์ของ FSL บล.ไซรัส
  จำกัด (มหาชน) และบล.สินเอเซีย จำกัดโดย ณ สิ้นปี 2552 บริษัทถือหุ้นใน FSS ร้อยละ
  19.6
  และจัดเป็นบริษัทร่วมในกลุ่มฟินันซ่าจากการที่บริษัทได้ส่งตัวแทนเข้าดำรงตำแหน่งในคณะกรรมการของ
  FSS

  FFM ลงทุนในบริษัทหลักทรัพย์ ฟินันซ่า (ฮ่องกง) จำกัด (FSHK)
  ซึ่งมีวัตถุประสงค์ให้บริการเป็นนายหน้าซื้อขายหลักทรัพย์และให้คำปรึกษาแก่บริษัทของประเทศสาธารณรัฐประชาชนจีนที่จดทะเบียนในตลาดหลักทรัพย์ของฮ่องกง
  FFM ถือหุ้นใน FSHK ร้อยละ100 โดย FSHK มีทุนจดทะเบียนเรียกชำระแล้วจำนวน 10
  ล้านเหรียญฮ่องกง

  ในปี 2553 FNS ลงทุนเพิ่มใน FSS ทำให้สัดส่วนการถือหุ้นเพิ่มขึ้นเป็นร้อยละ 19.84 ณ สิ้นปี
  2553

  FNS ลงทุนเพิ่มใน FAM จำนวน 100 ล้านบาท ตามที่ FAM ได้เพิ่มทุนจดทะเบียนจาก 100
  ล้านบาท เป็น 200 ล้านบาท

  FNS ลงทุนเพิ่มใน PD ตามที่ PD เพิ่มทุนจดทะเบียนและเสนอขายหุ้นต่อบริษัทและบุคคลภายนอก
  ทำให้สัดส่วนการถือหุ้นของบริษัทเป็นร้อยละ 49.90

  ในปี 2554 FNS ลงทุนเพิ่มใน FSL จำนวน 50 ล้านบาท ตามที่ FSL ได้เพิ่มทุนจดทะเบียนจาก
  450 ล้านบาท เป็น 500 ล้านบาท

  FNS ลงทุนเพิ่มใน PD จำนวน 380 ล้านบาท ตามที่ PD ได้เพิ่มทุนจดทะเบียนเป็น 1,000
  ล้านบาท และเรียกชำระค่าหุ้นเพิ่มทุน

  FNS ลงทุนเพิ่มใน FSS ทำให้สัดส่วนการถือหุ้นของบริษัทเป็นร้อยละ 24.99 ณ สิ้นปี 2554

  FFM ลงทุนในกองทุน ซีเอ็มบีไอ ฟินันซ่า ไชน่า เวียดนาม ฟันด์ ในสัดส่วนร้อยละ 39.05

4.4 ธุรกิจนายหน้าซื้อขายหลักทรัพย์

การให้บริการนายหน้าซื้อขายหลักทรัพย์ จะดำเนินการผ่านบริษัทหลักทรัพย์ ฟินันเซีย ไซรัส จำกัด
(มหาชน) (FSS) ซึ่งเป็นบริษัทร่วมของบริษัท FSS
ดำเนินธุรกิจหลักทรัพย์โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
ให้บริการทางด้านการเงินหลากหลายประเภท ซึ่งรวมถึงธุรกิจนายหน้าซื้อขายหลักทรัพย์
ธุรกิจวาณิชธนกิจ ธุรกิจซื้อขายตราสารหนี้และธุรกิจซื้อขายสัญญาซื้อขายล่วงหน้า

ณ วันที่ 31 ธันวาคม 2554 FSS มีพนักงานรวมทั้งสิ้น 789 คน (จากจำนวน 577 คนในปี 2553)
กระจายอยู่ตามสำนักงานต่างๆ รวม 37 แห่ง (จากจำนวน 29 แห่งในปี 2553) ซึ่งในจำนวนนี้
เป็นสำนักงานใหญ่และสาขาที่ตั้งอยู่ในกรุงเทพฯ 20 แห่ง ทั้งนี้
การขยายฐานของจำนวนเจ้าหน้าที่การตลาดให้มากขึ้นทำให้ต้นทุนลดลง (Economy of Scale)
และทำให้การบริหารงานมีประสิทธิภาพเพิ่มขึ้น นอกจากนี้ ยังช่วยดึงดูดเจ้าหน้าที่การตลาดรายอื่นๆ
ให้เข้ามาร่วมงานเพิ่มขึ้น นอกจากนี้ การขยายฐานของจำนวนเจ้าหน้าที่การตลาดให้มากขึ้นนั้น
ยังช่วยให้ FSS สามารถลงทุนพัฒนาทางด้านฝ่ายวิจัย
เพื่อสามารถให้บริการแก่ฝ่ายการตลาดได้อย่างมีประสิทธิภาพและสามารถแข่งขันได้ในตลาด

ในปี 2554 ส่วนแบ่งทางการตลาดของ FSS มีการเติบโตอย่างมาก โดยตลอดทั้งปี FSS
สามารถเพิ่มส่วนแบ่งการตลาดจากร้อยละ 4.53 ในปี 2553 มาอยู่ที่ร้อยละ 5.17 ในปี 2554
และหากพิจารณาในรายไตรมาส จะเห็นได้ว่าส่วนแบ่งทางการตลาดเพิ่มขึ้นมาก
โดยเพิ่มขึ้นจากร้อยละ 4.76 ในไตรมาสที่ 1 ของปี 2554 เป็นร้อยละ 5.65 ในไตรมาสที่ 4
ของปี 2554 ทำให้อันดับของส่วนแบ่งทางการตลาดของ FSS สูงเป็นอันดับที่ 2
จากเดิมที่เคยอยู่ในอันดับที่ 7 ในปี 2553

นอกจากนี้ FSS ยังมีความมุ่งมั่นที่จะขยายธุรกิจทางด้านวาณิชธนกิจให้เติบโต
ควบคู่ไปกับธุรกิจนายหน้าซื้อขายหลักทรัพย์
แต่ในสถานการณ์ที่การนำบริษัทเข้าเป็นบริษัทจดทะเบียนในตลาดหลักทรัพย์ มีไม่มากนัก
ได้ส่งผลให้รายได้ของฝ่ายวาณิชธนกิจอยู่ในระดับปานกลาง

ธุรกิจยืมและให้ยืมหลักทรัพย์ (SBL) ซึ่งเริ่มดำเนินการเมื่อไตรมาส 4 ของปี 2553
ดำเนินไปด้วยดีและมีความก้าวหน้าอย่างมาก
สามารถสร้างรายได้จากค่าธรรมเนียมและค่าคอมมิชชั่นที่ได้รับจากการซื้อขายหุ้นของลูกค้า ในปี
2554 ปริมาณการยืมหลักทรัพย์และการชอร์ตเซล มีมูลค่ามากกว่า 10,000 ล้านบาท ทั้งนี้ FSS
คาดหวังว่าธุรกิจนี้จะเติบโตเป็นธุรกิจที่สร้างรายได้หลักอีกธุรกิจหนึ่ง

รายละเอียดเกี่ยวกับ FSS สามารถดูได้จาก www.fnsyrus.com